Italiano: # Fabrizio De André (1940–1999)

De André è stato uno dei più conosciuti rappresntanti della canzone d’autore italiana nella seconda metà del Novecento; entra nella storia della letteratura ligure perché è un personaggio ormai «iconico», come si usa dire oggi e, di fatto, i suoi due album Creusa de mâ (1984) e Le nuvole (1990), a suo tempo, vollero dire molto per l’immagine del ligure e del genovese nel mondo. Secondo F. Toso, De André era riuscito a fare di Genova un simbolo e una bandiera del mondo mediterraneo. Non sono mancate le critiche a proposito della lingua da lui usata, in gran parte inventata e artificiosa, e anche sui contenuti, basati a volte su riferimenti storici inconsistenti, ma in ogni modo era in De André la capacità di richiamarsi ad una realtà e ad un modo di pensare internazionali, di rimette in giro parole ed espressioni che hanno assunto un senso e un vigore nuovo, prima ignoto, e farle conoscere al mondo. Da lui, si è acceso nuovamente tra i giovani di una certa generazione un qualche interesse per una lingua che stava per morire, con il conseguente fiorire di gruppi, cantanti e musicisti che, dalla fine degli anni Ottanta, hanno fatto musica in genovese.

Il forte contenuto erotico del testo, per altro non infrequente anche nel De André italiano, più che pornografico sembra un’espressione di energia e voglia di vivere, che si vuole manifestare al di fuori della regole. Come si è detto, si possono notare delle parole inventate, come «umedo» invece di «umio» e «arveâ» invece di «boggio» o «bresca» nel senso di alveare, senza che ve ne fosse il bisogno, poiché termini più genuini esistono ancora in genovese. Sola giustificazione può essere la resa metrica, la necessità di formare un verso di quattordici sillabe, un settenario doppio, oppure di avere una rima alla fine del verso ( «boggio» o «bresca» non rimano con «demoâ» ).

In questo famoso testo, ritroviamo un senso di avventura, ma anche un gusto per gli accostamenti originali, che sfiora il nonsense, un po’ come la contemporanea poesia di Guidoni e di altri.

Ligure: # Fabriçio De André (1940–1999)

O De André o l’é stæto un di ciù conosciui representanti da canson d’autô italiaña da segonda meitæ do Neuveçento; inte l’istöia da lettiatua ligure o gh’intra, apreuvo che o l’é un personaggio omai «icònico» comme se dixe in ancheu e, de fæto, i seu doî albi Creusa de mâ (1984) e Le nuvole (1990), a-o seu tempo, an vosciuo dî tanto pe l’imagine do ligure e do zeneise ch’a va pe-o mondo. Segondo o F. Toso, o De André o l’ea arriescio à fâ de Zena un scimbolo e unna bandea do mondo mediterraneo. No l’é mancou e critiche in sciâ lengua ch’o l’à deuviou, in gran parte inventâ e artefiçiosa, e in scî contegnui ascì, stæti basæ de vòtte in sce di refeimenti istòrichi inconscistenti, ma à tutti i mòddi gh’ea into De André a capaçitæ de reciammâse à unna realitæ e unna mainea de pensâ internaçionali, de mette torna in gio de poule e de esprescioin ch’an piggiou un senso e un vigô neuvo, che no aveivan avanti e fâle conosce a-o mondo. Da lê, s’é açeiso torna tra i zoeni de unna çerta generaçion un quarche interesse pe unna lengua ch’a stava pe moî, con o conseguente scioî de gruppi, cantanti e muxiçisti che, da-a fin di anni Ottanta, an fæto muxica in zeneise.

O fòrte contegnuo eròtico do testo, pe atro no infrequente anche into De André italian, ciù che pornografico o pâ unn’esprescion de energia e de coæ de vive, ch’a se veu manifestâ a-o de feua de regole. Comme s’é dito, se peu osservâ de poule inventæ, comme «umedo» a-o pòsto de «umio» e «arveâ» in cangio de «boggio» ò «bresca» into senso de boggio, sensa che ghe ne segge de beseugno, stante che e poule ciù sccette existan ancon in zeneise. Sola giustificaçion a peu ëse a reisa metrica, a neçescitæ de avei un verso de quattòrze scillabe, un settenäio doggio, ò donca de avei unna rimma a-a fin do verso («boggio» ò «bresca» no rimman con «demoâ»).

Inte sto avvoxou testo retrovemmo un senso d’avventua, ma anche un gusto di accostamenti originäi, ch’o çimmoggia o nonsense, un pittin comme a contemporania poexia do Guidoni e de quarche atro.